Na temelju članka 86., 87. i 113. Zakona o prostornom uređenju (“Narodne novine”, broj 153/13, 65/17, 114/18, 39/19, 98/19 i 67/23) i članka 236. Zakona o prostornom uređenju (“Narodne novine”, broj 155/25) te članka 32. Statuta Grada Šibenika (“Službeni glasnik Grada Šibenika”, broj 2/21), Gradsko vijeće, na 7. sjednici, 15. rujna 2026. godine, donosi
Odluku o izmjeni Odluke o izradi
Urbanističkog plana uređenja zone mješovite namjene "Crnica"
 
Članak 1.
Donosi se Odluka o izmjeni Odluke o izradi Urbanističkog plana uređenja zone mješovite namjene "Crnica".
Članak 2.
U Odluci o izradi Urbanističkog plana uređenja zone mješovite namjene "Crnica" (“Službeni glasnik Grada Šibenika”, broj 5/25), članak 11., stavak 1. mijenja se i glasi: 

“U sklopu postupka Ocjene o potrebi strateške procjene utjecaja Plana na okoliš, pribavljeno je Mišljenje Upravnog odjela za zaštitu okoliša, prostorno uređenje, gradnju i komunalne poslove Šibensko- kninske županije (KLASA: 351-02/25-01/17, URBROJ: 2182-16/1-26-5, od 24. srpnja 2026. godine) da je za Plan potrebno provesti stratešku procjenu utjecaja na okoliš koja uključuje Glavnu ocjenu prihvatljivosti Plana za ekološku mrežu. Slijedom navedenog za Plan će se izraditi Strateška studija o utjecaju na okoliš."
Članak 3.
Nositelj izrade po objavi ove Odluke obavijestit će javnost o izradi Plana na mrežnoj stranici Grada.
Ova Odluka stupa na snagu osmog dana od dana objave u “Službenom glasniku Grada Šibenika”.
KLASA: 350-03/25-09/1
URBROJ: 2182-1-04-26-11
Šibenik, 15. rujna 2026.

